gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4119, del 02-11-2001 (2001/10197)

Informació pública de l'aprovació definitiva de la modificació de l'estudi de detall de la parcel·la 1.3 B de Gran Alacant.
---------------------------------------------------------------------------------------------------------------------------

### Dades del document

Número de DOGV
:   4119

Data del DOGV
:   02-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10219


Organisme emissor
:   Ajuntament de Santa Pola

Tipus de document
:   Anunci

- Informació pública de l'aprovació definitiva de la modificació de l'estudi de detall de la parcel·la 1.3 B de Gran Alacant. [2001/M10419]
  
El ple d'aquest ajuntament, en sessió ordinària celebrada el dia 28 de setembre de 2001, va acordar aprovar definitivament la modificació de l'estudi de detall de la parcel·la 1.3 B de Gran Alacant, d'acord amb el projecte redactat per l'arquitecta Begoña Angel Gambín Pallarés, a instàncies de Carbelsur SL, Fecosta SL, F. Patrimonio SL i Villasolymar SA.
  
Aquest estudi de detall serà executiu una vegada es publique la seua aprovació definitiva en el Diari Oficial de la Generalitat Valenciana i en el Butlletí Oficial de la Província d'Alacant.
  
Cosa que es publica perquè en prengueu coneixement, segons el que disposen els articles 52.1.2 i 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, 124 del Text Refós de la Llei del Sòl i Ordenació Urbana, aprovat pel Reial Decret Legislatiu 1/1992, de 26 de juny, i 140 del Reglament de Planejament Urbanístic; es fa saber que contra l'acte esmentat es pot interposar, en via administrativa i amb caràcter potestatiu, recurs de reposició en el termini d'un mes. I contenciós administratiu davant la sala corresponent del Tribunal Superior de Justícia de la Comunitat Valenciana, en el termini de dos mesos des de la notificació de l'acte, o de la resolució expressa de reposició, si n'hi ha, en el termini de sis mesos des de la desestimació presumpta pel transcurs d'un mes sense haver-se dictat resolució expressa.
Diari Oficial de la Generalitat Valenciana


Sumari del DOGV 3965, del 23-03-2001 (2001/2177)

Notificació en extracte de resolució. Expedient número 7SFAV/943/2000.
----------------------------------------------------------------------

### Dades del document

Número de DOGV
:   3965

Data del DOGV
:   23-03-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2177


Organisme emissor
:   Conselleria de Benestar Social

Tipus de document
:   Anunci

Notificació en extracte de resolució. Expedient número 7SFAV/943/2000. [2001/A2177]
  
Com que no s'ha pogut practicar la notificació personal a la persona interessada, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè la persona interessada puga tenir coneixement íntegre de l'acte i en quede constància, podrà comparéixer en el termini de 10 dies, des de la publicació d'aquest anunci en el Diari Oficial de la Generalitat Valenciana, en la seu de la Direcció Territorial de Benestar Social, Secció Família i Adopcions, sítia a l'avinguda Baró de Càrcer, número 36, de 9.00 a 14.00 hores.
  
- Expedient núm.: 7TVC40004AV/2000
  
- Persona interessada: Beatriz Tíscar Riveiro.
  
- Últim domicili conegut: Viver, núm. 5, 11a, 46566 València.
  
- Resolució núm. 7SFAV/943/2000, de data 22 de setembre de 2000, de la Conselleria de Benestar Social, en què s'adopten els acords d'interés per a la persona interessada:
  
Contra aquesta resolució, la persona interessada podrà interposar, potestativament, un recurs de reposició davant el mateix òrgan que l'ha dictat, en el termini d'un mes comptador des de la recepció de la notificació, o bé pot interposar-se, directament, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des del dia de la notificació, sense perjudici, si és procedent, del recurs extraordinari de revisió.
Diari Oficial de la Generalitat Valenciana


Sumari del DOGV 4012, del 01-06-2001 (2001/5255)

RESOLUCIÓ de 9 de maig de 2001, del subsecretari de l'Oficina de Ciència i Tecnologia, per la qual s'adjudiquen ajudes per a l'organització de congressos, jornades i reunions de caràcter científic, tecnològic i humanístic.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4012

Data del DOGV
:   01-06-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/5255


Organisme emissor
:   Presidència de la Generalitat

Tipus de document
:   Resolució

RESOLUCIÓ de 9 de maig de 2001, del subsecretari de l'Oficina de Ciència i Tecnologia, per la qual s'adjudiquen ajudes per a l'organització de congressos, jornades i reunions de caràcter científic, tecnològic i humanístic. [2001/5255]
  
D'acord amb el que estableix l'article 7 de l'annex VI de la Resolució de 26 de desembre de 2000, del vicepresident segon del Govern Valencià (DOGV núm. 3.909, de 3 de gener), per la qual es convoquen diferents tipus d'ajudes i beques per al foment de la investigació científica i el desenvolupament tecnològic en la Comunitat Valenciana, resolc:
  
Primer
  
Adjudicar les ajudes per a l'organització de congressos, jornades i reunions de caràcter científic i tecnològic, a les entitats que s'especifiquen en la relació que s'adjunta com annex d'aquesta resolució i en la quantia que s'hi indica.
  
Segon
  
L'entitat organitzadora beneficiària d'aquesta ajuda està obligada al compliment de la normativa establida en l'annex I i VI de l'esmentada resolució.
  
D'acord amb el que estableixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament recurs de reposició o caldrà plantejar directament recurs contenciós administratiu, en els terminis i davant els òrgans que s'indiquen a continuació:
  
El recurs de reposició s'haura d'interposar davant el mateix òrgan que ha dictat la Resolució, en el termini d'un mes comptador des de l'endemà de la seua publicació en el Diari Oficial de la Generalitat Valenciana.
  
El recurs contenciós administratiu s'haurà d'interposar davant el Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació en el Diari Oficial de la Generalitat Valenciana.
  
València, 9 de maig de 2001.- El subsecretari de l'Oficina de Ciència i Tecnologia del Govern Valencià: Javier Quesada Ibáñez.
Diari Oficial de la Generalitat Valenciana


Sumari del DOGV 3951, del 02-03-2001 (2001/1775)

Informació pública de l'extracte de les convocatòries per a proveir en propietat 118 places de bombers, 5 de psicòlegs i 9 de mestres d'Educació Infantil.
----------------------------------------------------------------------------------------------------------------------------------------------------------

### Dades del document

Número de DOGV
:   3951

Data del DOGV
:   02-03-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/1775


Data del document
:   14-02-2001

Organisme emissor
:   Ajuntament de València

Tipus de document
:   Convocatòria

Descriptors 

:   * València
    * concurs administratiu
    * psicologia
    * educació preescolar
    * administració local
    * ensenyament primari
    * personal de serveis
    * personal docent

Informació pública de l'extracte de les convocatòries per a proveir en propietat 118 places de bombers, 5 de psicòlegs i 9 de mestres d'Educació Infantil. [2001/X1775]
  
En el Butlletí Oficial de la Província de València de les dates que s'indiquen, apareixen publicats els anuncis de les bases, així com de les convocatòries, per a proveir en propietat les places que tot seguit es detallen, pertanyents a l'Ajuntament de València:
  
\* 118 places de bomber (Butlletí Oficial de la Província de data 20 de setembre de 2000, correcció d'errades en data 27 d'octubre de 2000), escala: administració especial; subescala: serveis especials; classe: extinció d'incendis i salvament, grup de titulació: D.
  
El sistema selectiu per a proveir les places esmentades serà d'oposició lliure.
  
\* 5 places de psicòleg (Butlletí Oficial de la Província de data 7 de febrer de 2001), escala: administració especial; subescala: tècnica; classe: tècnics superiors, grup de titulació: A, de les quals es reserven 2 per a promoció interna.
  
El sistema selectiu per a proveir les places esmentades serà de concurs-oposició.
  
\* 9 places de mestre d'Educació Infantil (Butlletí Oficial de la Província de data 7 de febrer de 2001), escala: administració especial, subescala: tècnica, classe: titulats mitjans, grup de titulació: B, de les quals es reserven 4 per a promoció interna.
  
El sistema selectiu per a proveir les places esmentades serà de concurs-oposició.
  
El termini de presentació d'instàncies per a cada una de les citades convocatòries quedarà obert quan aparega publicat en el Boletín Oficial del Estado l'anunci corresponent.
  
Cosa que fem pública per què en prengueu coneixement i als efectes oportuns.
Diari Oficial de la Generalitat Valenciana


Sumari del DOGV 3972, del 03-04-2001 (2001/2663)

Informació pública de l'aprovació definitiva de l'estudi de detall a la partida Tossal de la Cometa de Calp.
------------------------------------------------------------------------------------------------------------

### Dades del document

Número de DOGV
:   3972

Data del DOGV
:   03-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2663


Organisme emissor
:   Ajuntament de Calp

Tipus de document
:   Anunci

Informació pública de l'aprovació definitiva de l'estudi de detall a la partida Tossal de la Cometa de Calp. [2001/X2663]
  
En el dia d'avui, l'alcalde'president ha dictat l'edicte següent:
  
Origen: Ajuntament de Calp. Urbanisme i Planificació.
  
Instrument: estudio de detall a la partida Tossal de la Cometa.
  
Informació pública: Decret d'Alcaldia de 07.11.2000.
  
Edicte: diari Las Provincias de 18.11.2000, i DOGV núm. 3.892, de 05.12.2000.
  
Acord plenari d'aprovació: 13 de febrer de 2001.
  
Complits els tràmits establerts en la Llei 6/1994, de la Generalitat Valenciana, Reguladora de l'Activitat Urbanística, es procedeix a la publicació de l'aprovació definitiva de l'estudi de detall esmentat, a tenor del que disposa l'art. 49.2 de la LRAU.
Diari Oficial de la Generalitat Valenciana


Sumari del DOGV 3974, del 05-04-2001 (2001/2993)

CORRECCIÓ d'errades de la Resolució d'1 de febrer de 2001, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes en el marc del Pla d'Energia (DOGV núm. 3.944, de 21 de febrer de 2001).
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3974

Data del DOGV
:   05-04-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/2993


Data del document
:   27-02-2001

Organisme emissor
:   Conselleria d'Indústria i Comerç

Tipus de document
:   Correcció d'errades

Correcció d'errades

 Descriptors 

:   * investigació energètica
    * suport econòmic
    * societat sense fins de lucre
    * ajuda pública
    * petita i mitjana empresa
    * centre d'investigació
    * estalvi d'energia
    * energia blana
    * tecnologia energètica

CORRECCIÓ d'errades de la Resolució d'1 de febrer de 2001, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes en el marc del Pla d'Energia (DOGV núm. 3.944, de 21 de febrer de 2001). [2001/X2993]
  
Atès que s'ha advertit una errada en la Resolució d'1 de febrer de 2001, del president de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen ajudes en el marc del Pla d'Energia, se'n procedeix a la correcció en els termes següents:
  
En l'article 6, a continuació de l'acabament del punt 1.2, cal afegir:
  
1.3 Per al Programa d'Energies Renovables, si la instal·lació és fotovoltaica i/o eòlica i en primer habitatge, s'aportarà a més a més la cèdula d'empadronament expedida per l'ajuntament.
Diari Oficial de la Generalitat Valenciana


Sumari del DOGV 3975, del 06-04-2001 (2001/2862)

Informació pública de la dissolució de la cooperativa.
------------------------------------------------------

### Dades del document

Número de DOGV
:   3975

Data del DOGV
:   06-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2862


Organisme emissor
:   Guielec, SCOOP V.

Tipus de document
:   Anunci

Informació pública de la dissolució de la cooperativa. [2001/F2862]
  
Es comunica que en l'Assemblea General extraordinària realitzada el dia 31 de desembre de 2000, es van aprovar, per unanimitat de tots els socis, els acords següents:
  
Dissolució, nomenament de liquidadors i liquidació de la cooperativa.
  
València, 26 de març de 2001.- Els liquidadors: Miguel Guillot Aliaga, Manuel Guillot Aliaga i Ángel Sánchez Llorens.
Diari Oficial de la Generalitat Valenciana


Sumari del DOGV 3994, del 08-05-2001 (2001/3585)

Exposició pública de la modificació puntual del PGOU d'Onda i estudi d'impacte ambiental en Sud-13.
---------------------------------------------------------------------------------------------------

### Dades del document

Número de DOGV
:   3994

Data del DOGV
:   08-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3585


Organisme emissor
:   Ajuntament d'Onda

Tipus de document
:   Anunci

Exposició pública de la modificació puntual del PGOU d'Onda i estudi d'impacte ambiental en Sud-13. [2001/X3585]
  
El Ple de l'Ajuntament, en la sessió feta amb caràcter ordinari el dia 26 de març de 2001, va acordar:
  
Primer
  
Sotmetre a informació pública, pel període d'un mes, el projecte de modificació puntual del PGOU d'Onda per al futur sector Sud-13 i el seu estudi d'impacte ambiental, mitjançant publicació del present acord en el DOGV, i en un diari no oficial d'àmplia difusió a la localitat (articles 38.2-A de la LRAU, Llei 6/1994, i 158 del RPCV, Decret 201/1998).
  
Segon
  
Sol·licitar a la Conselleria competent en matèria d'urbanisme (COPUT) el concert previ amb els seus efectes legals corresponents, donat el fet que la modificació puntual planteja reclassificar com a sòl urbanitzable una gran superfície de sòl no urbanitzable.
  
El projecte es podrà consultar a la 3ª planta de l'Ajuntament (Secció d'Ordenació del Territori), en horari d'oficines, d'11.00 a 14.00 h. Tots els dies laborables.
Diari Oficial de la Generalitat Valenciana


Sumari del DOGV 4028, del 25-06-2001 (2001/5937)

Actuacions de judici de menor quantia número 156/1999. Cèdula de notificació.
-----------------------------------------------------------------------------

### Dades del document

Número de DOGV
:   4028

Data del DOGV
:   25-06-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/5937


Organisme emissor
:   Jutjat de Primera Instància i Instrucció Número 3 de Vinaròs

Tipus de document
:   Anunci

Actuacions de judici de menor quantia número 156/1999. Cèdula de notificació. [2001/Q5937]
  
El Jutjat de Primera Instància i Instrucció número 3 de Vinaròs i partit ha dictat la resolució que en la part que correspon és com es diu tot seguit:
  
«Sentència
  
Vinaròs, 4 de maig de 2001
  
Inmaculada Gil Gómez, jutgessa del Jutjat de Primera Instància i Instrucció número 3 de Vinaròs i partit, ha vist aquestes actuacions de judici de menor quantia 156/1999 sobre reclamació de quantitat, promogut per la procuradora Isabel Cardona Ferragut, en nom i representació de la mercantil Porcino del Maestrat, SL, contra el senyor Álvaro Alegre Gausax, representat per la procuradora Carmen Esteve Moliner, i contra les mercantils Frutas Penicilina, SL, i Comercial Citrícola, SL, ambdues en rebel·lia.
  
Decisió
  
Que amb l'estimació parcial de la demanda interposada per la procuradora Isabel Cardona Ferragut, en nom i representació de la mercantil Porcino del Maestrat, SL, contra el senyor Álvaro Alegre Gausax, representat per la procuradora Carmen Esteve Moliner, i contra les mercantils Frutas Penicilina, SL, i Comercial Citrícola, SL, ambdues en rebel·lia, condemne Frutas Penicilina, SL, a pagar a l'actora 29.677 pessetes més els interessos legals des de la interposició de la demanda, i Comercial Citrícola, SL, a pagar a l'actora 1.400.056 pessetes, més els interessos. Igualment absolc el senyor Álvaro Alegre Gausax de les demandes fetes contra ell, tot això amb la declaració de les costes d'ofici. Que amb la desestimació de la demanda reconvencional interposada pel senyor Álvaro Alegre Gausax contra la mercantil Porcino del Maestrat, SL, absolc aquesta, i condemne en costes l'actor, el senyor Álvaro Alegre Gausax.
  
Notifiqueu aquesta resolució a les parts, i els feu saber que, contra aquesta, s'hi pot interposar un recurs d'apel·lació, d'acord amb l'article 457 i següents de la Llei d'Enjudiciament Civil 1/2000, de 7 de gener, que es prepararà davant d'aquest mateix òrgan judicial, dins del termini de cinc dies hàbils des de l'endemà de la notificació, i davant de l'Audiència Provincial».
  
I perquè valga de notificació en forma als demandats rebels, en parador desconegut, expedisc aquest edicte.
Diari Oficial de la Generalitat Valenciana


Sumari del DOGV 3982, del 19-04-2001 (2001/3574)

Informació pública de la suspensió de la concessió de llicències per a les instal·lacions de telecomunicació per cable al sòl urbà i urbanitzable.
--------------------------------------------------------------------------------------------------------------------------------------------------

### Dades del document

Número de DOGV
:   3982

Data del DOGV
:   19-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3574


Organisme emissor
:   Ajuntament de Rafelbunyol

Tipus de document
:   Anunci

Informació pública de la suspensió de la concessió de llicències per a les instal·lacions de telecomunicació per cable al sòl urbà i urbanitzable. [2001/M3574]
  
El ple de l'ajuntament, en sessió celebrada el dia 5 d'abril de 2001, va acordar suspendre la concessió de llicències per a les instal·lacions de telecomunicació per cable al sòl urbà i urbanitzable amb la finalitat d'afavorir l'estudi d'una ordenança específica que regule totes les instal·lacions de telecomunicacions. La present suspensió s'extingirà, en tot cas, en el termini d'un any.
  
El que es fa públic en compliment del que estableix l'article 57 a) de la Llei 6/1994, Reguladora de l'Activitat Urbanística de la Generalitat Valenciana i l'article 152 del Reglament de Planejament de la Comunitat Valenciana.
Diari Oficial de la Generalitat Valenciana


Sumari del DOGV 4073, del 28-08-2001 (2001/7999)

Informació pública de la modificació puntual número 14 de les normes subsidiàries de planejament de l'Ajuntament d'Alquerías del Niño Perdido.
----------------------------------------------------------------------------------------------------------------------------------------------

### Dades del document

Número de DOGV
:   4073

Data del DOGV
:   28-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/7999


Organisme emissor
:   Ajuntament de les Alqueries

Tipus de document
:   Anunci

Informació pública de la modificació puntual número 14 de les normes subsidiàries de planejament de l'Ajuntament d'Alquerías del Niño Perdido. [2001/Q7999]
  
El Ple d'aquest ajuntament, en la sessió de 19 de juliol de 2001, va acordar exposar al públic la modificació puntual número 14 de les normes subsidiàries del planejament municipal, i del corresponent estudi d'impacte ambiental. L'objecte d'aquest és la classificació com a sòl urbanitzable residencial amb ordenació detallada d'una zona, que comprén els terrenys situats al nord del camí del Xiquet i a l'oest de l'avinguda del Caixer, actualment classificada, en part, com a sòl no urbanitzable no protegit i, en part, com a zona d'equipament educatiu cultural en sòl no urbanitzable.
  
Cosa que es fa pública pel termini d'un mes, de conformitat amb el que s'estableix en l'article 38.2 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'expedient es troba exposat al públic a la Secretaria Municipal en horari d'oficines.
Diari Oficial de la Generalitat Valenciana


Sumari del DOGV 3980, del 17-04-2001 (2001/2843)

Notificació d'incoació de l'expedient administratiu de desnonament per falta de pagament. Expedient número A-DAFP-0058/2001.
----------------------------------------------------------------------------------------------------------------------------

### Dades del document

Número de DOGV
:   3980

Data del DOGV
:   17-04-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/2843


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació d'incoació de l'expedient administratiu de desnonament per falta de pagament. Expedient número A-DAFP-0058/2001. [2001/A2843]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per la present notificació es comunica a l'interessat que s'indica que s'ha incoat un expedient administratiu de desnonament per falta de pagament.
  
L'interessat, per a coneixement i constància del contingut íntegre de l'expedient podrà comparéixer a les oficines de l'Institut Valencià d'Habitatge, SA, al carrer Girona, número 4, 2n, d'Alacant, en horari de 09.00 a 13.00 hores, de dilluns a divendres, excepte festius, i disposa d'un termini, per a aquest fi, de 15 dies hàbils.
  
Expedient núm.: A-DAFP-0058/2001.
  
Dades de l'adjudicatari:
  
- Cognoms: Fernández Fernández.
  
- Nom: Andrés.
  
Dades de l'habitatge:
  
- Codi de l'habitatge: 03/0925/0039.
  
- Adreça: av. M. Sanchis Guarner núm. 4, 4º-I.
  
- Localitat: el Campello.
  
- Província: Alacant.
  
- Règim de cessió: arrendament.
  
- Deute pendent: 340.906 PTA.
  
- Data del Requeriment: 25 de gener de 2001.